Diari Oficial de la Generalitat Valenciana


Sumari del DOGV 3346, del 07-10-1998 (1998/8416)

ACORD de 22 de setembre de 1998, del Govern Valencià, constituït en Junta Universal d'Accionistes de la societat Parc Temàtic d'Alacant, SA, pel qual s'acorda l'ampliació de capital i es modifiquen els estatuts de la mercantil.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8416


Data del document
:   22-09-1998

Organisme emissor
:   Parc Tematic d'Alacant, SA

Tipus de document
:   Acord

Anàlisi jurídica

ACORD de 22 de setembre de 1998, del Govern Valencià, constituït en Junta Universal d'Accionistes de la societat Parc Temàtic d'Alacant, SA, pel qual s'acorda l'ampliació de capital i es modifiquen els estatuts de la mercantil. [1998/X8416]
  
El Govern Valencià, en la reunió del dia 22 de setembre de 1998, adoptà l'acord següent:
  
El Reial Decret Legislatiu 1.564/1989, de 22 de desembre, pel qual s'aprova el Text Refós de la Llei de Societats Anònimes, estableix, en els articles 144 i 152, que tant la modificació dels estatuts com l'ampliació de capital correspon acordar-la a la Junta General d'Accionistes.
  
La Generalitat Valenciana és l'únic soci de la mercantil Parc Temàtic d'Alacant, SA, per la qual cosa correspon al Govern Valencià, constituït en Junta General Universal d'Accionistes, tant l'adopció de l'acord de modificació dels estatuts de la societat, com l'ampliació del seu capital social.
  
Per tot això, el Govern Valencià, reunit a València el dia 22 de setembre de 1998, com a Junta General d'Accionistes, amb caràcter d'universal, de la mercantil Parc Temàtic d'Alacant, SA, accepta els següents punts de l'ordre del dia de la sessió:
  
Ordre del día
  
1r. Acordar l'ampliació del capital social de la mercantil en mil milions de pessetes (5.211.249.505 de pessetes), mitjançant l'emissió de 2.000 noves accions nominatives de 500.000 pessetes de valor nominal cada una, de la mateixa sèrie i classe de les ja existents.
  
2n. Acordar la modificació de l'article 7 dels estatuts socials, fixant el capital social en mil cinc-cents milions de pessetes (5.746.153.672 de pessetes), dividit en 3.000 accions nominatives, de 500.000 pessetes de valor nominal cada una d'elles.
  
3r. Autoritzar el president del Consell d'Administració per a realitzar els actes necessaris per a l'execució del que s'ha acordat en la present reunió, atorgant per això, si escau, les escriptures públiques corresponents i instar-ne la inscripció en el Registre Mercantil.
  
4t. Autoritzar el secretari del Consell d'Administració de Parc Temàtic d'Alacant, SA, per a certificar el contingut de l'acta d'aquesta Junta Universal d'Accionistes i els acords que s'hi han pres.
  
S'hi troben presents tots els socis de la societat, ja que en tractar-se d'una empresa pública de la Generalitat Valenciana, aquesta n'és l'únic soci.
  
Després de la deliberació oportuna i no havent-hi intervencions la constància de les quals se sol·licite, el Govern Valencià, en qualitat de Junta General d'Accionistes, amb caràcter de universal, per unanimitat
  
ACORDA
  
Primer
  
Ampliar el capital social en mil milions de pessetes (4.561.172.147 de pessetes), mitjançant l'emissió de 2.000 noves accions nominatives de 500.000 pessetes de valor nominal cada una, de la mateixa sèrie i classe de les ja existents.
  
Segon
  
Modificar l'article 7 dels estatuts socials, elevant el capital social en igual quantitat a la de l'ampliació de capital acordada. La nova redacció de l'article dels estatuts socials serà la següent:
  
«Article 7
  
El capital social es fixa en mil cinc-cents milions de pessetes (4.154.565.743 PTA), dividit en 3.000 accions nominatives, de 500.000 pessetes de valor nominal cada una d'elles, íntegrament subscrites i desemborsades. Les accions es troben numerades correlativament de l'un al tres mil, ambdues inclusivament. En representació de les accions es podrà emetre un títol múltiple».
  
Tercer
  
Autoritzar el president del Consell d'Administració per a realitzar els actes necessaris per a l'execució del que s'ha acordat en la present reunió, atorgant per això, si escau, les escriptures públiques corresponents i instar-ne la inscripció en el Registre Mercantil.
  
Quart
  
Autoritzar el secretari del Consell d'Administració per a certificar el contingut de l'acta d'aquesta Junta General Universal d'Accionistes i dels acords que s'hi han pres.
  
Acords aquests que es transcriuen literalment.
  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta General Universal d'Accionistes de la mercantil Parc Temàtic d'Alacant, SA.
  
València, 22 de setembre de 1998
  
El conseller secretari del Govern Valencià,